Allerede i 1918 hadde de prøvd å etablere et idrettslag, men uten stor suksess. På grunn av vanskelige permisjons- og treningsforhold tok interessen og viljen fort slutt. Det ble fornyet interesse i 1920-årene da branningeniør Sontum opprettet en vandrepokal som det ble konkurrert om på øvelsestomten på Nygårdstangen. Det ble konkurrert i grenene korte løp, sprang, kulestøt og "tårnløp." Laget hadde i første omgang 45 medlemmer under ledelsen av formann Jens Jensen, som blir beskrevet som sjelen i laget.